section_heading: Povijest
paragraph_text: Milicija je bila naoružana i opremljena potrebnim tehničkim sredstvima i uniformama. Organizacija Milicije i odgovornost njezinih radnika je bila usklađena s društvenim samoupravljanjem. Za razliku od oružanih snaga SFR Jugoslavije, čija je organizacija i nadležnost bila na području cjelokupne SFR Jugoslavije, Milicija je bila decentralizirana, na teritorijalnom principu i organizirana u organizacijsko-formacijske jedinice kako slijedi: odjeljenja, stanice, vodovi, čete, bataljuni, odredi i brigade. Milicija je u miru usko surađivala s organima i jedinicama Jugoslavenske narodne armije (JNA) i Vojne policije JNA.